作者：辛弃疾
词牌/韵律：永遇乐

paragraphs: 怪底寒梅，一枝雪里，直恁愁绝。
问讯无言，依稀似妒，天上飞英白。
江山一夜，琼瑶万顷，此段如何妒得。
细看来，风流添得，自家越样标格。
晓来楼上，对花临镜，学作半妆宫额。
著意争妍，那知却有，人妒花颜色。
无情休问，许多般事，且自访梅踏雪。
待行过溪桥，夜半更邀素月。